कोई भी शिवकुमार के प्रति सहानुभूति जता सकता है क्योंकि पार्टी में उनके कार्य को वो महत्व नहीं दिया जिसके वो हकदार हैं। कांग्रेस किसी नेता के राजनीतिक कौशल की परवाह नहीं करती है, ये पूरी तरह से पारिवारिक रिश्तों और चापलूसी के आधार पर काम करती है। शिवकुमार न केवल एक मास्टर रणनीतिकार बल्कि कांग्रेस के लिए एक ख़ास संपत्ति भी हैं। दरअसल, 2013 के चुनावों में 251 करोड़ रुपये की घोषित संपत्ति के साथ वो भारत के दूसरे सबसे अमीर मंत्री बन गये थे। इस बार उन्होंने घोषणा की कि उनकी घोषित संपत्ति 730 करोड़ रुपए है जोकि उनकी कुल संपत्ति में तीन गुना बढ़ोतरी को दर्शाता है। हालांकि, कांग्रेस द्वारा उन्हें बार बार दरकिनार कर दिया जाता है। यहां तक कि इस बार भी कांग्रेस ने निर्दयी तरीके से शिवकुमार की आकांक्षाओं पर पानी फेर दिया और रिपोर्ट के अनुसार जी परमेश्वर अगले उपमुख्यमंत्री बनेंगे जबकि एचडी कुमारस्वामी मुख्यमंत्री होंगे। वहीं, पिछले साल भी शिवकुमार को मुख्य रूप से केपीसीसी का अध्यक्ष नहीं बनाया गया था तब शायद उन्हें तत्कालीन मुख्यमंत्री सिद्धारमैया के लिए खतरे के रूप में देखा जा रहा था।